CELEX: 32015R0131
Language: mt
Date: 2015-01-26 00:00:00
Title: Regolament ta' Implimentazzjoni tal-Kummissjoni (UE) 2015/131 tat- 23 ta' Jannar 2015 li jemenda r-Regolament (KE) Nru 1235/2008 li jistabbilixxi r-regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar l-arranġamenti għall-importazzjonijiet ta' prodotti organiċi minn pajjiżi terzi  Test b'rilevanza għaż-ŻEE

29.1.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 23/1
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/131
   tat-23 ta' Jannar 2015
   li jemenda r-Regolament (KE) Nru 1235/2008 li jistabbilixxi r-regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar l-arranġamenti għall-importazzjonijiet ta' prodotti organiċi minn pajjiżi terzi
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 834/2007 tat-28 ta' Ġunju 2007 dwar il-produzzjoni organika u t-tikkettar ta' prodotti organiċi u li jħassar ir-Regolament (KEE) Nru 2092/91 (1), u b'mod partikolari l-Artikolu 33(2) u (3) u l-Artikolu 38(d) tiegħu,
   Billi:
   
               (1)
            
            
               L-Anness III tar-Regolament (KE) Nru 1235/2008 (2) jistabbilixxi l-lista ta' pajjiżi terzi li s-sistemi tal-produzzjoni u l-miżuri tal-kontroll tagħhom għall-produzzjoni organika ta' prodotti agrikoli huma rikonoxxuti bħala ekwivalenti għal dawk stabbiliti fir-Regolament (KE) Nru 834/2007.
            
         
               (2)
            
            
               Ir-Repubblika tal-Korea ressqet talba f'konformità mal-Artikolu 33(2) tar Regolament (KE) Nru 834/2007 lill-Kummissjoni biex tiġi inkluża fil-lista stabbilita fl-Anness III għar-Regolament (KE) Nru 1235/2008 għal ċerti prodotti agrikoli pproċessati. Hija ressqet l-informazzjoni meħtieġa skont l-Artikoli 7 u 8 ta' dak ir-Regolament. L-analiżi ta' dik l-informazzjoni, id-diskussjonijiet sussegwenti mal-awtoritajiet tar-Repubblika tal-Korea u eżami fuq il-post dwar ir-regoli tal-produzzjoni u l-miżuri ta' kontroll applikati mir-Repubblika tal-Korea wasslu għall-konklużjoni li f'dak il-pajjiż ir-regoli li jirregolaw il-produzzjoni u l-kontrolli tal-prodotti organiċi ta' prodotti agrikoli pproċessati biex jintużaw bħala ikel huma ekwivalenti għal dawk stabbiliti fir-Regolament (KE) Nru 834/2007. Konsegwentement, ir-Repubblika tal-Korea għandha tiġi inkluża fil-lista stabbilita fl-Anness III tar- Regolament (KE) Nru 1235/2008 għal prodotti agrikoli pproċessati biex jintużaw bħala ikel (prodotti tal-Kategorija D).
            
         
               (3)
            
            
               L-Anness IV tar-Regolament (KE) Nru 1235/2008 fih lista ta' korpi ta' kontroll u awtoritajiet ta' kontroll li huma kompetenti biex iwettqu l-kontrolli u joħorġu ċ-ċertifikati f'pajjiżi terzi għall-għan ta' ekwivalenza. Bħala konsegwenza tal-inklużjoni tar-Repubblika tal-Korea fl-Anness III ta' dak ir-Regolament, il-korpi ta' kontroll u l-awtoritajiet ta' kontroll rilevanti rikonoxxuti s'issa għall-importazzjoni ta' prodotti tal-kategorija D mir-Repubblika tal-Korea għandhom jitħassru mill-Anness IV.
            
         
               (4)
            
            
               Għaldaqstant, l-Annessi III u IV tar-Regolament (KE) Nru 1235/2008 għandhom jiġu emendati skont dan.
            
         
               (5)
            
            
               L-inklużjoni tar-Repubblika tal-Korea fl-Anness III tar-Regolament (KE) Nru 1235/2008 għandha tapplika mill-1 ta' Frar 2015. Sabiex l-operaturi jkunu jistgħu jadattaw għall-emendi li saru fl-Annessi III u IV tar-Regolament (KE) Nru 1235/2008, l-emenda tal-aħħar Anness għandha, madankollu, tapplika biss wara perjodu ta' żmien raġonevoli.
            
         
               (6)
            
            
               Il-miżuri stipulati f'dan ir-Regolament huma skont l-opinjoni tal-Kumitat regolatorju għall-produzzjoni organika,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 1235/2008 huwa emendat kif ġej:
   
               (1)
            
            
               L-Anness III huwa emendat skont l-Anness I ta' dan ir-Regolament.
            
         
               (2)
            
            
               L-Anness IV huwa emendat skont l-Anness II ta' dan ir-Regolament.
            
         Artikolu 2
   Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Il-punt (1) tal-Artikolu 1 għandu japplika mill-1 ta' Frar 2015.
   Il-punt (2) tal-Artikolu 1 għandu japplika mill-1 ta' Mejju 2015.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-23 ta' Jannar 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 189, 20.7.2007, p. 1.
   
      (2)  Ir-Regolament tal-Kummissjoni (KE) Nru 1235/2008 tat-8 ta' Diċembru 2008 li jistabbilixxi r-regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar l-arranġamenti għall-importazzjonijiet ta' prodotti organiċi minn pajjiżi terzi (ĠU L 334, 12.12.2008, p. 25).
   
      ANNESS I
      Fl-Anness III għar-Regolament (KE) Nru 1235/2008, jiddaħħal it-test li ġej:
      
         “IR-REPUBBLIKA TAL-KOREA
         1.   
               Kategoriji tal-prodott
            : 
         
                     Kategorija tal-prodotti
                  
                  
                     Deżinjazzjoni tal-kategorija skont l-Anness IV
                  
                  
                     Limitazzjonijiet
                  
               
                     Prodotti agrikoli pproċessati biex jintużaw bħala ikel
                  
                  
                     D
                  
                  
                      
                  
               2.   
               Oriġini
            : ingredjenti mkabbrin organikament fil-prodotti tal-kategorija D li tkabbru fir-Repubblika tal-Korea jew li ġew importati lejn ir-Repubblika tal-Korea:
         
                     —
                  
                  
                     mill-Unjoni, jew
                  
               
                     —
                  
                  
                     minn pajjiż terz li għalih r-Repubblika tal-Korea rrikonoxxiet li l-prodotti ġew prodotti u kkontrollati f'dak il-pajjiż terz skont regoli ekwivalenti għal dawk stabbiliti mil-leġiżlazzjoni tar-Repubblika tal-Korea.
                  
               3.   
               Standards tal-produzzjoni
            : L-Att dwar il-Promozzjoni ta' Agrikoltura u Sajd li jħarsu l-Ambjent u l-Ġestjoni u Appoġġ għall-Ikel Organiku.
         4.   
               Awtoritajiet kompetenti
            : Ministeru tal-Agrikoltura, l-Ikel u l-Affarijiet Rurali
         5.   
               Korpi tal-kontroll
            : 
         
                     Numru tal-kodiċi
                  
                  
                     Isem
                  
                  
                     Indirizz tal-Internet
                  
               
                     KR-ORG-001
                  
                  
                     Korea Agricultural Product and Food Certification
                  
                  
                     www.kafc.kr
                  
               
                     KR-ORG-002
                  
                  
                     Doalnara Organic Certificated Korea
                  
                  
                     www.doalnara.or.kr
                  
               
                     KR-ORG-003
                  
                  
                     Bookang tech
                  
                  
                     www.bkt21.co.kr
                  
               
                     KR-ORG-004
                  
                  
                     Global Organic Agriculturalist Association
                  
                  
                     www.goaa.co.kr
                  
               
                     KR-ORG-005
                  
                  
                     OCK
                  
                  
                     
                        
                  
               
                     KR-ORG-006
                  
                  
                     Konkuk University industrial cooperation corps
                  
                  
                     http://eco.konkuk.ac.kr
                  
               
                     KR-ORG-007
                  
                  
                     Korea Environment-Friendly Organic Certification Center
                  
                  
                     www.a-cert.co.kr
                  
               
                     KR-ORG-008
                  
                  
                     Konkuk Ecocert Certification Service
                  
                  
                     www.ecocert.co.kr
                  
               
                     KR-ORG-009
                  
                  
                     Woorinong Certification
                  
                  
                     www.woric.co.kr
                  
               
                     KR-ORG-010
                  
                  
                     ACO(Australian Certified Organic)
                  
                  
                     www.aco.net.au
                  
               
                     KR-ORG-011
                  
                  
                     BCS(BCS Oko-Garantie GmbH)
                  
                  
                     www.bcs-oeko.com
                  
               
                     KR-ORG-012
                  
                  
                     BCS Korea
                  
                  
                     www.bcskorea.com
                  
               
                     KR-ORG-014
                  
                  
                     The Center for Environment Friendly Agricultural Products Certification
                  
                  
                     www.hgreent.or.kr
                  
               
                     KR-ORG-015
                  
                  
                     ECO-Leaders Certification Co.,Ltd.
                  
                  
                     www.ecoleaders.kr
                  
               
                     KR-ORG-016
                  
                  
                     Ecocert
                  
                  
                     www.ecocert.com
                  
               
                     KR-ORG-017
                  
                  
                     Jeonnam bioindustry foundation
                  
                  
                     www.jbio.org/oc/oc01.asp
                  
               
                     KR-ORG-018
                  
                  
                     Controlunion
                  
                  
                     http://certification.controlunion.com
                  
               6.   
               Korpi u awtoritajiet li joħorġu ċ-ċertifikati
            : bħal f'punt 5.
         7.   
               Tul taż-żmien tal-inklużjoni
            : sal-31 ta' Jannar 2018.”
      
   
   
      ANNESS II
      L-Anness IV għar-Regolament (KE) Nru 1235/2008 huwa emendat kif ġej:
      
                  (1)
               
               
                  Fl-entrata dwar “Australian Certified Organic”, fil-punt 3, ir-ringiela li tikkonċerna il-pajjiż terz “il-Korea t'Isfel” u n-numru tal-kodiċi “KR-BIO-107” jitħassru;
               
            
                  (2)
               
               
                  Fl-entrata dwar “BCS Öko-Garantie GmbH”, fil-punt 3, fir-ringiela li tikkonċerna il-pajjiż terz “il-Korea t'Isfel” u n-numru tal-kodiċi “KR-BIO-141”, is-salib fil-kolonna D jitħassar; “Il-Korea t'Isfel” hija sostitwita b'“Ir-Repubblika tal-Korea”;
               
            
                  (3)
               
               
                  Fl-entrata dwar “Bioagricert S.r.l.”, fil-punt 3, fir-ringiela li tikkonċerna il-pajjiż terz “il-Korea t'Isfel” u n-numru tal-kodiċi “KR-BIO-132”, is-salib fil-kolonna D jitħassar; “Il-Korea t'Isfel” hija sostitwita b'“Ir-Repubblika tal-Korea”;
               
            
                  (4)
               
               
                  Fl-entrata dwar “Bio.inspecta AG”, fil-punt 3, fir-ringiela li tikkonċerna il-pajjiż terz “il-Korea t'Isfel” u n-numru tal-kodiċi “KR-BIO-161”, is-salib fil-kolonna D jitħassar; “Il-Korea t'Isfel” hija sostitwita b'“Ir-Repubblika tal-Korea”;
               
            
                  (5)
               
               
                  Fl-entrata dwar “Control Union Certifications”, fil-punt 3, fir-ringiela li tikkonċerna il-pajjiż terz “il-Korea t'Isfel” u n-numru tal-kodiċi “KR-BIO-149”, is-salib fil-kolonna D jitħassar; “Il-Korea t'Isfel” hija sostitwita b'“Ir-Repubblika tal-Korea”;
               
            
                  (6)
               
               
                  L-entrata dwar “Doalnara Certified Organic Korea, LLC” għandha tiġi emendata kif ġej:
                  
                              (a)
                           
                           
                              fil-punt 3, fir-ringiela li tikkonċerna il-pajjiż terz “il-Korea t'Isfel” u n-numru tal-kodiċi “KR-BIO-129”, is-salib fil-kolonna D jitħassar; “Il-Korea t'Isfel” hija sostitwita b'“Ir-Repubblika tal-Korea”;
                           
                        
                              (b)
                           
                           
                              f'punt 4, il-kelma “inbid” titħassar;
                           
                        
            
                  (7)
               
               
                  Fl-entrata dwar “Ecocert SA”, fil-punt 3, fir-ringiela li tikkonċerna il-pajjiż terz “il-Korea t'Isfel” u n-numru tal-kodiċi “KR-BIO-154”, is-salib fil-kolonna D jitħassar; “Il-Korea t'Isfel” hija sostitwita b'“Ir-Repubblika tal-Korea”;
               
            
                  (8)
               
               
                  Fl-entrata dwar “Organic Certifiers”, fil-punt 3, fir-ringiela li tikkonċerna il-pajjiż terz “il-Korea t'Isfel” u n-numru tal-kodiċi “KR-BIO-106”, is-salib fil-kolonna D jitħassar; “Il-Korea t'Isfel” hija sostitwita b'“Ir-Repubblika tal-Korea”.